Aloyzas Každailis

Aloyzas Každailis (1943 m. birželio 27 d. Grinkiškyje, Kėdainių apskritis – 2018 m. gegužės 8 d.) – Lietuvos istorikas, muziejininkas, prozininkas.

 Biografija 
Gimė mokytojų šeimoje. 1949–1952 m. mokėsi Palonų septynmetėje, 1952–1953 m. Pakiršinio pradinėje, 1953–1960 m. Baisogalos vidurinėje mokykloje. 1960–1965 m. Vilniaus universitete studijavo istoriją.

1965–1968 m. Klaipėdos kraštotyros muziejaus (dab. Mažosios Lietuvos istorijos muziejus) vyr. mokslinis bendradarbis. 1968–1970 m. Klaipėdos politechnikumo istorijos dėstytojas. 1970–1975 m. Klaipėdos kraštotyros muziejaus jūreivystės skyriaus vedėjas. Nuo 1975 m. spalio 1 d. Jūrų muziejaus-akvariumo direktorius.

1972–1979 m. dalyvavo Kopgalio tvirtovės restauravimo ir jos pritaikymo jūrų muziejui ir akvariumui darbe. Paruošė laivybos istorijos ekspozicijos koncepciją ir ją įgyvendino. 1982 m. drauge su kitais Jūrų muziejaus ir akvariumo kūrėjais apdovanotas valstybine premija. 2002 m. atsistatydino iš pareigų dėl pablogėjusios sveikatos.

1996–2002 m. Lietuvos muziejų asociacijos tarybos narys. Lietuvos rašytojų sąjungos narys. Išleido beletrizuotų pasakojimų knygų vaikams ir jaunimui apie laivus, jūrininkus, jūrų gyvūnus. Publikavo straipsnių spaudoje, almanachuose.http://www.radviliskiobiblioteka.lt/lt/krastotyra/43-k/324-kazdailis-aloyzas http://www.rasytojai.lt/archyvas/writers6724.php?sritis=rasytojai&id=136&jaunieji=0

 Mirtis 
Mirė 2018 m. gegužės 8 d. Klaipėdoje. Palaidotas 2018 m. gegužės 13 d. istorinėse Kopgalio žvejų kapinaitėse.lrytas.lt. „Aloyzas Každailis į paskutinę kelionę palydėtas audringais plojimais ir trimito garsais“, 2018-05-14

 Bibliografija 
 Laivai ir jūrininkai / iliustr. Arvydas Každailis. – Vilnius: Vaga, 1981. – 351 p.: iliustr.
 Kviečia Jūrų muziejus: informacinis leidinys. – Vilnius: Mintis, 1982. – 47 p.: iliustr.
 Inkarai / dail. Virgilijus Burba. – Klaipėda: Jūrų muziejus ir akvariumas, 1985. – 12 p.: iliustr.
 Ko verkė plekšnytė / iliustr. Kęstutis Kasparavičius. – Vilnius: Vyturys, 1985. – 117 p.: iliustr.
 Laivai ir jūrininkai / iliustr. Arvydas Každailis. – 2-asis leidimas. – Vilnius: Vyturys, 1987. – 351 p.: iliustr.
 Žvyniuko laiškai iš Karibų jūros / iliustr. Kęstutis Kasparavičius. – Vilnius: Vyturys, 1994. – 156 p.: iliustr. – ISBN 5-7900-0448-2
 Palonų istorijos: apysakos knyga. – Klaipėda: S. Jokužis, 1997. – 174 p. – ISBN 9986-31-009-1
 Lietuvos jūrų muziejus: dvidešimt augimo metų. – Vilnius: Baltos lankos, 1999. – 78 p.: iliustr. – ISBN 9955-00-002-3
 Veidu į jūrą: Lietuvos jūrų muziejui 25 metai: albumas. – Klaipėda: LJM, 2004. – 115 p.: iliustr. – ISBN 9955-9714-0-1
 Smagios sunkios dienos. – Klaipėda: Lietuvos jūrų muziejus, 2009. – 223 p.: iliustr. – ISBN 978-9955-9714-3-6
 Laivai ir jūrininkai / dail. Arvydas Každailis. – 3-asis leidimas. – Vilnius: Tyto alba, 2014. – 399 p.: iliustr. – ISBN 978-609-466-010-8

 Įvertinimas 
 1982 m. LSSR valstybinė premija (su kitais)
 1989 m. LTSR nusipelnęs kultūros veikėjas
 1994 m. DLK Gedimino 4 laipsnio ordinas http://www3.lrs.lt/pls/inter3/dokpaieska.showdoc_l?p_id=5290
 2002 m. Klaipėdos miesto garbės pilietis http://www.klaipeda.lt/lit/Aloyzas-Kazdailis-2002-m/1739 
 2007 m. Klaipėdos kultūros magistras http://www.klaipeda.lt/lit/2007-m-Klaipedos-miesto-kultur...Kazdailis-ir-Juozas-Gudavicius/2251 

 Šaltiniai 

Kategorija:LTSR valstybinės premijos laureatai
Kategorija:Lietuvos istorikai
Kategorija:Lietuvos muziejų direktoriai
Kategorija:Lietuvos prozininkai
Kategorija:Klaipėdos garbės piliečiai